પ્રિયા પ્રકાશ નામની મલયાલમ અભિનેત્રીની મારકણી અદાઓ ને આંખ મારવાના વિડીયો માત્રથી ઇશ્ક્ના લાલ રંગે રંગાવું ને જેમ આખલો જેમ લાલ રંગ જોઇને ભડકે તેમ સોશિયલ મિડિયા પરની અફવાઓથી પ્રેરાઈને હિંસાના લાલ રંગે રંગાવું , પરસ્પર વિરોધાભાસની સ્થિતિમાં સોશિયલ મિડિયા સો-સ્પેશિયલ મિડિયા તરીકે ઉભરી રહ્યું છે.સોશિયલ મિડિયા એ અભિવ્યક્તિનું સરળ સહજ અને સ્ટ્રોંગ માધ્યમ છે ત્યારે મોટાભાગે આપણે તેના બધા પાસાઓ જાણ્યા વગર જ “દ્રાક્ષ ખાટી છે”નો રાગ આલાપીએ છીએ.ચાલો જાણીએ કેટલાક પ્રસંગો જયારે સોશિયલ મીડીયા સો-સ્પેશિયલ મિડિયાની ભૂમિકા ભજવીને ગેમ-ચેન્જર સાબિત થયું.